**Lev Nikolajevič Tolstoj: STAREJŠI BRAT**

1. **Oblikuj preglednico. V prvi stolpec napiši lastnosti Volodje, v drugi stolpec pa lastnosti pripovedovalca (Nikoljenke).**

|  |  |
| --- | --- |
| **Volodja** | **Pripovedovalec** |
| * odkritosrčen in plemenit,
* navdušuje se nad različnimi stvarmi, radoveden, skrben,
* navdušen (strasten) in zavzet, predan,
* ognjevit,
* srečen, dober,

- razumen, razsoden,- sproščen. | - nevoščljiv, nesamostojen,- veliko premišljuje in analizira,- skriva svoja čustva,- trmast in otročji,- občutljiv,- ponosen,- nezmožen spregovoriti po prepiru. |

1. **Pripovedovalec je prvoosebni. Kako doživlja starejšega brata?**

|  |
| --- |
| \* Pripovedovalec je tisti glas v pripovednem delu, ki govori zgodbo. Pripovedovalca ne smemo enačiti s pisateljem. Ta je pripovedovalec književnega dela le takrat, kadar pripoveduje o dogodkih iz svojega življenja (t. i. avtobiografsko delo). Če zgodbo pripoveduje ena od književnih oseb v prvi osebi, pravimo, da ima delo prvoosebnega pripovedovalca. |

Pripovedovalec je dobro leto mlajši od Volodje in kot otroka sta bila ves čas skupaj in zelo povezana. Sčasoma pa se je pripovedovalcu začelo dozdevati, da je Volodja v vsem boljši, kar mu je zavidal. S tem se je od brata odtujeval in nikoli ni mogel odkrito povedati, kako ga moti misel, da je slabši od brata. Hkrati si je predstavljal, da brat ve za njegov občutek manjvrednosti in da uživa v svojem *prvenstvu* (v tem, da je boljši).

1. **Ali Volodja pozna pripovedovalčevo bolečino? Odgovor utemelji.**

Volodja ni poznal pripovedovalčeve bolečine. Ni bil namreč nagnjen k premišljevanju in analiziranju tako kakor pripovedovalec, pač pa je užival v svojih interesih – nanje je bil tako osredotočen, da se ni zavedel, da brat poleg njega trpi.

1. **Katere Volodjeve interese (zanimanja, konjičke) pripovedovalec našteje?**
* Volodja se je navduševal nad podobami: slikal jih je sam, kupil jih je, prosil zanje odrasle osebe.
* Zbiral je okrasne predmete.
* Prebiral je romane ("bral cele dneve in noči").
1. **Kaj pa pripovedovalec bratu najbolj zavida? (Odgovor poišči v 5. odstavku.)**

Pripovedovalec je bratu Volodju najbolj zavidal zrelost in razsodnost, ki sta se pokazali v sporih – vedel je, da Volodja ravna dobro, vendar pa ga ni znal posnemati ("srečen, odkrit, **plemenit** značaj").

|  |
| --- |
| * Fran.si

**Plemenit** **1.***ki ima* ***pozitivne lastnosti*** *v moralnem, duhovnem pogledu:* plemenit človek, značaj; biti plemenit / plemenit cilj; plemenita misel; plemenito dejanje; biti plemenitega srca / plemenit poklic *ki se opravlja z veliko* ***človekoljubja, požrtvovalnosti***; ekspr. bil je ljudski pisatelj v najplemenitejšem pomenu te besede *v najbolj pozitivnem* |

1. **Kateri je osrednji dogodek črtice? Predstavi dogajanje z uvodom, jedrom, zaključkom.**

Osrednji dogodek črtice je prepir med bratoma.

Pripovedovalec je po nesreči zbil bratovo prazno pisano stekleničko, kar je brata seveda potrlo, pripovedovalec pa se mu je posmehoval, saj v zbiranju stekleničk ni videl nobene vrednosti. Pripovedovalec je bil užaljen, ko ga je Volodja opozoril, naj se ne dotika njegovih predmetov. Rahlo ga je odrinil in prijel za roko, pripovedovalec pa je dogajanje stopnjeval in jezno prevrnil mizo – tokrat nalašč –, da so z nje popadali vsi porcelanasti in kristalni okraski … Volodja je bratu zabrusil "zoprni paglavec" in pripovedovalcu se je zdelo, da sta sprta za vedno.

1. **Izpiši dve besedni zvezi, s katerima Volodja v prepiru poimenuje brata.**

Volodja je brata poimenoval: *neznosni otročaj* in *zoprni paglavec*, s čimer mu je očital nezrelost in težavnost.

1. **Pripovedovalec meni, da bosta z bratom po tem dogodku "za vekomaj sprta". Kako pa se spor razreši in kdo je za to zaslužen? Kakšno je zato razpoloženje na koncu črtice?**

V pripovedovalcu je ta dogodek zelo močno odmeval. Počutil se je krivega, bilo ga je sram in ni si upal pogledati brata. Ni si upal biti sam z njim. Bil je tako obremenjen, da se ni mogel ničesar lotiti. Brat pa je bil – nasprotno – popolnoma sproščen; dan se je nadaljeval, kakor da se ni nič zgodilo. Smehljaje mu je ponudil roko\* in se mu opravičil, če ga je morda užalil.

Na koncu črtice smo torej priče ganljivi spravi med bratoma. Obema je odleglo, ko sta se eden drugemu opravičila.

Za razrešitev spora je bil zaslužen Volodja.\*

1. **Napiši naslov dela, v katerem je izšlo delo Starejši brat. Kaj pomeni, da je to avtobiografsko delo?**

Črtica Starejši brat je del Tolstojevih spominov na otroštvo in mladost: **Detinstvo, Otroštvo, Mladost.**

To je avtobiografsko delo, ker se v njem Tolstoj spominja svojega otroštva.

1. **Predstavi Leva Nikolajeviča Tolstoja.**
* živel med letoma 1828 (Jasna Poljana – rodil se je kot četrti od petih otrok) in 1920,
* pomemben predstavnik ruskega realizma,
* ruski pripovednik in dramatik,
* najbolj znana romana: **Vojna in mir**, **Ana Karenina**.
1. **Kaj je črtica?**

Črtica je kratko, smiselno zaokroženo besedilo, pri katerem so v ospredju predvsem razpoložejna in lastnosti oseb, o katerih razmišlja pripovedovalec. Dogajanja je zelo malo.